recursal/SuperWikiNEXT-32B huggingface dataset:
***அதிசய திருடன்*** 1958 ஆம் ஆண்டு வெளியான இந்திய தமிழ்த் திரைப்படமாகும். பி. புல்லையா இயக்கத்தில் உருவான இத்திரைப்படத்தில் ஜெமினி கணேசன் டி. எஸ். பாலையா, சாவித்திரி, கே. ஏ. தங்கவேலு, டி. பி. முத்துலட்சுமி சித்தூர் வி. நாகையா ஆகியோர் முக்கிய பாத்திரங்களில் நடித்துள்ளனர்.

திரைக்கதை
---------

ஓர் அதிசய திருடன், நாட்டின் செல்வத்தைக் கொள்ளையடிக்க முற்படும் நீலகலாகண்டம் என்ற அமைச்சரை எவ்வாறு பிடித்துக் கொடுக்கிறான் என்பதுதான் கதை. அந்த அமைச்சர் பெண் மோகம் கொண்டவன். அவன் கௌரி என்ற பெண் மீது கண் வைத்திருக்கிறான். ஆனால் கௌரி அதிசய திருடனின் காதலி. அவள் அவனின் திருட்டு வழியைக் கைவிடச் செய்வதற்காக ஒரு பெரியவரிடம் அழைத்துச் செல்கிறாள். அவன் திருட்டுத் தொழிலைக் கைவிடுவதாகச் சத்தியம் செய்கிறான். ஆனால் அமைச்சரைக் காட்டிக் கொடுப்பதற்காகத் தனது சத்தியத்தை மீற வேண்டிய ஒரு சூழ்நிலை அவனுக்கு ஏற்படுகிறது. அரண்மனையில் நான்கு அரியவகை வைரங்கள் வைக்கப்பட்டிருக்கும் ஓர் இரும்புப் பெட்டியை அவன் திறக்க முயலும்போது ஓர் ஒற்றைக் கண் மனிதனைச் சந்திக்கிறான். அந்த ஒற்றைக் கண் மனிதன் வேறு யாருமல்ல, மாறுவேடத்தில் வந்த அரசன் தான். இறுதியில் அமைச்சரின் திருட்டு வெளிப்படுகிறது. காதலர்கள் அரசனின் ஆசியோடு திருமணத்தில் இணைகின்றனர்.

நடிகர்கள்
---------

* ஜெமினி கணேசன் - *அதிசய திருடன்*
* சாவித்திரி - *கௌரி*
* டி. எஸ். பாலையா - *நீலகலாகண்டம் (அமைச்சர்)*
* கே. ஏ. தங்கவேலு - *அரசன்*
* டி. பி. முத்துலட்சுமி - *அரசி*
* சித்தூர் வி. நாகையா - *பெரியவர்*t
* *பேபி* ராஜகுமாரி - *பச்சை*
* கே. நடராஜன் - *கன்னையா*
* வி. எம். ஏழுமலை
* தனம்
* கே. என். கமலம் - *கௌரியின் தாய்*

தயாரிப்புக் குழு
----------------

* இயக்குநர் = பி. புல்லையா
* கதை, வசனம் = தஞ்சை ராமையாதாஸ்
* இசை = எஸ். தட்சணாமூர்த்தி
* கலை = காட் காங்கர்
* நிழற்படம் = எம். சத்யம்
* ப்ராசசிங் = பி. எம். விஜயராகவலு (விஜயா ஆய்வகம்)
* ஒலிப்பதிவு = ஏ. கிருஷ்ணன்
* பின்னணி இசை = கே. விஸ்வநாத்
* நடன ஆசிரியர்கள் = வேம்பட்டி சத்யம், தங்கராஜ், சின்னி சம்பத் குமார்
* சண்டைப்பயிற்சி = வி. பி. சுவாமி

பாடல்கள்
--------

திரைப்படத்திற்கு இசையமைத்தவர்கள் எஸ். தட்சணாமூர்த்தி, கே. பிரசாத் ராவ் ஆகியோர். பாடல்களை இயற்றியவர் தஞ்சை ராமையாதாஸ். பின்னணி பாடியவர்கள்: டி. எம். சௌந்தரராஜன், சீர்காழி கோவிந்தராஜன், எஸ். சி. கிருஷ்ணன், எஸ். வி. பொன்னுசாமி, ஜிக்கி, பி. சுசீலா, கே. ஜமுனா ராணி, எஸ். ஜானகி.

திரைப்படத்தில் அதன் இசை ஒரு முக்கிய அம்சமாக விளங்கியது. குறிப்பாக முருகன் மீது பாடப்படும் ஒரு பாடல் மிகப் பிரபலம் அடைந்தது. சித்தூர் வி. நாகையாவே ஒரு சிறந்த பாடகர். திரையில் அவர் பாடுவதாக காட்சி அமைந்திருக்க பின்னணியில் டி. எம். சௌந்தரராஜன் இந்தப் பாடலைப் பாடினார்.

| வரிசை எண் | பாடல் | பாடகர்/கள் | கால அளவு (நி:செக்) |
| --- | --- | --- | --- |
| 1 | வாருங்க அம்மாமாரே | ஜிக்கி | 02:51 |
| 2 | முருகா என்றதும் உருகாதா மனம் | டி. எம். சௌந்தரராஜன் | 03:40 |
| 3 | ஏ அம்மாடி ஏ ஐயாடி | டி. எம். சௌந்தரராஜன் | 03:42 |
| 4 | யாருன்னு இனிமேல் கேட்காதே | கே. ஜமுனா ராணி | 02:39 |
| 5 | கொல கொலயா முந்திரிக்கா | எஸ். சி. கிருஷ்ணன், எஸ். ஜானகி | 03:24 |
| 6 | எல்லா விளக்கும் விளக்கல்ல | சீர்காழி கோவிந்தராஜன் | 0:46 |
| 7 | வெள்ளி நிலாவே ஓ வெள்ளி நிலாவே | பி. சுசீலா | 03:23 |

சான்றாதாரங்கள்
--------------

1. 1 2 3 4 5  ராண்டார் கை (18 June 2016). "Athisaya Thirudan (1958)". *தி இந்து* இம் மூலத்தில் இருந்து 28 அக்டோபர் 2016 அன்று. பரணிடப்பட்டது... பார்த்த நாள்: 28 October 2016.
**விஜயலட்சுமி நவநீதகிருஷ்ணன்** (பிறப்பு: 27 ஜனவரி, 1946) ஒரு தமிழ்நாட்டு நாட்டுப்புறவியலாளர், கிராமிய இசைக் கலைஞர் மற்றும் பேராசிரியர் ஆவார். தமிழ் நாட்டுப்புறப் பாடல்களை உயிர்ப்பிக்கும் முயற்சியில் தன்னை ஈடுபடுத்திக் கொண்டவர்.

வாழ்வு
------

விஜயலட்சுமி பிறந்த ஊர் இராஜபாளையம் அருகில் உள்ள சின்னசுரைக்காயமப்பட்டி ஆகும். தந்தை பொன்னுசாமி, தாய் மூக்கம்மாள்; எம்.ஏ. முனைவர் பட்டப்படிப்பு படித்துள்ளார். மதுரை காமராசர் பல்கலைக்கழகத்தின் கலை வரலாறு, அழகியல் நுண்கலைத் துறையின் நாட்டுப்புற கலை மையத்தின் பேராசிரியையாகப் பணிபுரிந்தார். இவரது கணவர் முனைவர் நவநீதகிருஷ்ணணும் இதே துறையில் பேராசிரியர்.

பணிகள்
------

மறைந்துவரும் மரபார்ந்த நாட்டார் மக்களின், பழைமையான இசை, ஆடல், கூத்து உள்ளிட்ட கலைவடிவங்களை கண்டறிந்து ஆய்வு செய்யும் முயற்சியில் 1979 முதல் ஈடுபட்டு வந்தார். ஒரே கதையின் பல்வேறு வடிவங்களைத் தொகுத்து அதை முழுமையான நிகழ்ச்சியாக அளித்தார். காட்டாக இராமாயண ஏற்றப்பாட்டு, தாலாட்டு, பாவைக்கூத்து, இசைநாடகம், கோலாட்டம், என ஒரே கதையில் பல கலைவடிவங்களைத் தொகுத்து, கிராமிய இராமாயணம் எனும் படைப்பை அரங்கேற்றியுள்ளார். சுற்றுச்சூழல் பாதுகாப்பு குறித்து விழிப்புணர்வை ஏற்படுத்த 'சூழ்நிலை பாரதம்' என்ற தெருக்கூத்தை உருவாக்கினார். நீரைச் சிக்கனமாகப் பயன்படுத்துவது குறித்த விழிப்புணர்வை ஏற்படுத்த 'பச்சைக்கோயில்' என்ற ஒலிப்பேழையை வெளியிட்டார். கடந்த பல பத்தாண்டுகளாகப் பல்வேறு கிராமங்களில் நிகழ்ந்துவரும் கோயில் திருவிழாக்கள், வழிபாடுகள், சடங்குகள், நாட்டார் தெய்வங்களின் சிற்ப அமைப்புகள், நிகழ்த்துக் கலைகள், பாடல்கள், பழைமையான இசைக்கருவிகள். மலைவாழ் மக்களின் வாழ்க்கை முறைகள், இசைக் குழுக்களின் கலாச்சாரங்கள், ஆகியவற்றை உற்றுநோக்கி 5000 ஒலி நாடாக்களும், 300 காணொளி நாடாக்களும் பதிவு செய்து பாதுகாத்து வருகிறார்.

விருதுகள்
---------

* தமிழக அரசு இவரது பணிகளைப் பாராட்டும் விதமாகக் கலைமாமணி விருதளித்துள்ளது.
* இவரது பணிகளைப் பாராட்டி இந்திய அரசு 2018 ஆம் ஆண்டு பத்மசிறீ விருதை அளித்தது.

மேற்கோள்கள்
-----------

1. ↑  தினமணி தீபாவளி மலர்,1999, தலைசிறந்த தமிழர்கள். பக்கம்84
2. ↑  "6 Padma awardees are pride and joy of Tamil Nadu". தி டைம்ஸ் ஆஃப் இந்தியா. 26 January 2018.. பார்த்த நாள்: 26 January 2018.

வெளி இணைப்புக்கள்
-----------------

* The Hindu : Metro Plus Tiruchirapalli / Personality : Art for peace பரணிடப்பட்டது 2005-05-07 at the வந்தவழி இயந்திரம்
* Life Positive: Interview with Dr.Vijayalakshmi Navaneethakrishnan on The Spiritual aspects of Tamil Folk Art பரணிடப்பட்டது 2012-01-08 at the வந்தவழி இயந்திரம்
* The Hindu : Arts / Music : Rural Ragas
* Tamil Folk Songs  பரணிடப்பட்டது 2013-01-03 at the வந்தவழி இயந்திரம்
* The Hindu : MetroPlus : Songs of innocence and experience பரணிடப்பட்டது 2013-04-12 at Archive.today
* The Hindu : Front Page: Folk art performances planned near Meenakshi Sundareswarar Temple பரணிடப்பட்டது 2008-09-09 at the வந்தவழி இயந்திரம்
* The Hindu : Enthralling folk arts performance பரணிடப்பட்டது 2008-01-20 at the வந்தவழி இயந்திரம்
* The Hindu: National : Tamil Nadu: Folk songs continue to be crowd-pullers
* The Hindu : Folio : Simple Pleasures பரணிடப்பட்டது 2013-06-01 at the வந்தவழி இயந்திரம்

வெளி இணைப்புகள்
---------------

* விஜயலட்சுமி நவநீதகிருஷ்ணன் பாடல்
**கார்த்திக் வெங்கடராமன்** (*Karthik Venkataraman*) இந்தியாவைச் சேர்ந்த ஒரு சதுரங்க விளையாட்டு வீரராவார். 1999 ஆம் ஆண்டு திசம்பர் மாதம் 22 ஆம் தேதியன்று தமிழ்நாட்டின் வேலூர் நகரத்தில் இவர் பிறந்தார். 2018 ஆம் ஆண்டு இவருக்கு கிராண்டுமாசுட்டர் பட்டம் வழங்கப்பட்டது.

சதுரங்க வாழ்க்கை
----------------

கார்த்திக் 7 வயதில் சதுரங்கம் விளையாடத் தொடங்கினார். 2022 ஆம் ஆண்டு நடைபெற்ற இந்திய தேசிய சதுரங்க வெற்றியாளர் போட்டியில், இறுதிச் சுற்றில் என்.ஆர். விசாகிற்கு எதிராக ஆட்டத்தை சமநிலையில் முடிவுக்கு கொண்டுவந்து அப்போட்டியை கார்த்திக் வென்றார்.

2023 ஆம் ஆண்டு மே மாதத்தில் கார்த்திக் இந்திய சதுரங்க வெற்றியாளர் பட்டத்தை வென்றார்.

கார்த்திக் 2023 ஆம் ஆண்டு நடைபெற்ற சதுரங்க உலகக் கோப்பை போட்டியில் பங்கேற்றார். அங்கு இவர் முதல் சுற்றில் கிரிகோரி கைடானோவை தோற்கடித்தார். ஆனால் இரண்டாவது சுற்றில் இகாரு நகமுராவால் தோற்கடிக்கப்பட்டார்.

தனிப்பட்ட வாழ்க்கை
------------------

சென்னையில் உள்ள எசு. ஆர். எம். அறிவியல் மற்றும் தொழில்நுட்ப நிறுவனத்தில் முதுகலை வணிக மேலாண்மை படிப்பை படித்து வருகிறார்.

மேற்கோள்கள்
-----------

1. ↑  "FIDE Title Application (GM)". .
2. 1 2  ""Checkmate: A Journey to the Top with India’s National Chess Champion, GM Karthik Venkataraman"". February 2, 2023. .
3. ↑  "National Chess Championship: Karthik claims title as Abhijeet draws against Sayantan" (in en). 2023-01-03. .
4. ↑  "Karthik Venkataraman wins 59. Indian Championship" (in en). 2023-01-05. .
5. ↑  "FIDE World Cup 2023: Preliminary lists of eligible players announced" (in en). .
**அலெனுழ்சு தேரியான்** *(Ālenush Teriān)* (ஆர்மீனியம்: Ալենուշ Տէրեան; பாரசீக மொழி: آلنوش طریان; also: آلنوش تریان‎; நவம்பர் 9, 1920 – மார்ச்சு 4, 2011), ஓர் ஈரானிய அமெரிக்க வானியலாளரும் இயற்பியலாளரும் ஆவார். இவர் ஈரானிய வானியலின் தாயாகப் போற்றப்படுகிறார்.

இளமை
----

இவர் ஈரானில் இருந்த ஈரானிய ஆர்மேனியக் குடும்பத்தில் தெகுரானில் பிறந்தார். இவரது தந்தையார் ஆர்த்தோ ஒரு நாடக மேடை இயக்குநரும் கவிஞரும் மொழிபெயர்ப்பாளரும் ஆவார். இவரது புனைபெயர் ஆரியருக்குப் பிறந்த எனப் பொருள்படும் ஆரிசாத் ( *Arizad*) என்பதாகும். இவர் சானாமெகுவை பாரசீக மொழியில் இருந்து ஆர்மேனிய மொழிக்கு பெயர்த்தார். and her, *Vartu*, mother and stage actress and director.

கல்வி
-----

இவர் தெகுரான் பல்கலைக்கழக அறிவியல் துறையில் 1947 இல் இளவல் பட்டம் பெற்றார். இவர் தன் பணியை அப்பல்கலைக்கழக இயற்பியல் ஆய்வகத்தில் தொடங்கினார். அந்த ஆண்டிறுதிக்குள்ளாக ஆய்வகச் செயல்பாடுகளின் தலைவர் ஆனார்.

இவர் பிரான்சு நாட்டு ஆய்வுநல்கைக்காக்க் கையெழுத்திட்டார். ஆனால், மகம்மது கெசாபி இதை ஏற்கவில்லை. பெண்கள் இந்த அளவுக்குப் படைத்த்தே போதுமென கருதியுள்ளார்.

கடைசியாக இவர் பிரான்சு செல்ல, தன் தந்தையின் நிதி உதவியுடன் ஈரானில் இருந்து புலம்பெயர்ந்தார். அங்கு இவர் 1956 இல் தன் முனைவர் பட்டத்தை சோர்பான் பல்கலைக்கழகத்தில் வளிமண்டல இயற்பியலில் பெற்றார். பிறகு இவர் ஈரானுக்குத் திரும்பி, தெகுரான் பல்கலைக்கழகத்தில் வெப்ப இயங்கியல் துறையின் உதவிப் பேராசிரியர் ஆனார். பின்னர், நான்கு மாதங்களுக்கு மேற்கு செருமனியில் சூரிய இயற்பியல் துறையில் செருமனி அரசு தெகுரான் பல்கலைக்கழகத்துக்கு வழங்கிய ஆய்வுநல்கையுடன் பணிபுரிந்தார். இவர் 1964 இல் ஈரானில் முதல் பெண் இயற்பியல் பேராசிரியர் ஆனார்.

பேராசிரியர் தேரியான் 1966 இல் தெகுரான் பல்கலைக்கழகத்தின் புவியியற்பியல் குழுவின் உறுப்பினர் ஆனார். இவர் 1969 இல் இப்பல்கலைக்கழகச் சூரிய இயற்பியல் ஆய்வின் தலைமைக்குத் தேர்வு செய்யப்பட்டார். பிறகு சூரிய வான்காணகத்தில் பணிபுரியலானார். மேலும் இவர் இந்த வான்காணக நிறுவனர்களிலும் ஒருவராவார். இவர் 1979 இல் பணியில் இருந்து ஓய்வு பெற்றார். இவர் தெகுரானில் இறந்தார்.

பேராசிரியர் தேரியான் 90 ஆம் பிறந்தநாள் விழாவில் ஈரானிய நாடாளுமன்ற உறுப்பினரும் நூற்றுக்கும் மேற்பட்ட ஈரானிய ஆர்மேனியர்களும் கலந்துகொண்டனர்.

தேரியான் 2011 மார்ச்சு 4 இல் இறந்தார்.

மேற்கோள்கள்
-----------

1. ↑  "پیکر 'مادر نجوم ایران' تشییع شد". BBC Persian.. பார்த்த நாள்: 2013-04-09.
2. ↑  Interview with Alenoush Terian, Farsnews Wire Service பரணிடப்பட்டது 2017-10-23 at the வந்தவழி இயந்திரம்.
3. 1 2  "An interview with Alenoush Terian" (in fa). *www.farheekhtegan.ir*. .
4. ↑  Janet D. Lazarian (2003). *Encyclopedia of Iranian Armenians*. Tehran: Hirmand Publisher. பக். 426. பன்னாட்டுத் தரப்புத்தக எண்:964-6974-50-3.
5. ↑  Janet D. Lazarian (2003). *Encyclopedia of Iranian Armenians*. Tehran: Hirmand Publisher. பக். 427. பன்னாட்டுத் தரப்புத்தக எண்:964-6974-50-3.
6. ↑  Alenoush Terian's Page in the *Persian Wikipedia*.
7. ↑  The Mother of the Iranian Astronomy honoured பரணிடப்பட்டது 2010-11-13 at the வந்தவழி இயந்திரம்.
8. ↑  Iran’s First Female Astronomer Alenoush Terian Passes Away பரணிடப்பட்டது 2011-03-11 at the வந்தவழி இயந்திரம், *The Armenian Weekly* (March 5, 2011)

வெளி இணைப்புகள்
---------------

* Photographs of the 90th-year birthday ceremony of Professor Ālenush Teriān in Tehran பரணிடப்பட்டது 2012-10-13 at the வந்தவழி இயந்திரம், Mehr News Agency, 9 November 2010.
**மீனாட்சி வாத்வா (Meenakshi Wadhwa)** ஓர் இந்திய அமெரிக்க வானியலாளரும் கோள் அறிவியலாளரும் ஆவார். இவர் அரிசோனா பல்கலைக்கழகத்தில் விண்கல் ஆய்வு மைய இயக்குநராகவும் புவி, விண்வெளித் தேட்டப் பள்ளியில் பேராசிரியராகவும் உள்ளார். இவர் சிகாகோ கள அருங்காட்சியக ஆய்வு இணையரும் ஆவார்.

வாழ்க்கைப்பணி
-------------

மீனாட்சி வாத்வா 1994 இல் புவி,கோள் அறிவியல் புலங்களில் புனித உலூயிசு வாழ்சிங்டன் பலகலைக்கழகத்தில் முனைவர் பட்டம் பெற்றார். இவரது ஆராய்ச்சி விண்கற்கள் நிலாக் கற்களின் ஆய்வூடாக சூரியக் குடும்பம், கோள்களின் தோற்றத்தையும் படிமலர்ச்சியையும் பயில்கிறது. மேலும் இந்த ஆய்வுக்கு இவர் விண்கலத் திட்டங்கள் தரும் பிற புவிப்புறத் தகவல்களையும் பயன்கொள்கிறது. இவர் 2002-03, 2012-13 ஆகிய கள ஆய்வின் இருபருவங்களில் அண்டார்ட்டிகா விண்கற்கள் தேட்டத் திட்டத்தின்கீழ் அண்டார்ட்டிகா விண்கற்கள் வேட்டையிலும் ஈடுபட்டுள்ளார். அரிசோனா மாநிலப் பல்கலைக்கழக விண்கற்கள் மையத்தின் இயக்குநராக, வாத்வா பல்கலைக்கழகம் சார்ந்த பாரிய விண்கற்கள் திரட்டலையும் மேற்பார்வையிட்டு வருகிறார். இவர் பல்வேறு ஆராய்ச்சி, கல்விசார் செயல்பாடுகளிலும் ஈடுபட்டுவருகிறார். இவர் தம் வாழ்வில் செனிசிசு விண்கலம், செவ்வாய் அறிவியல் ஆய்வகம் போன்ற நாசாவின் பல கோள்தேட்ட அறிவியல் குழுக்களில் உறுப்பினராகச் செயல்பட்டுள்ளார். இவர் நாசாவின் 2010 ஆம் ஆண்டைய கண்டுபிடிப்புத் திட்ட்த்தின் கீழ் செவ்வாய் ஆய்வுப் பதக்கூறுகள் திரட்டல் முதன்மை ஆய்வாளர் ஆவார்.

தகைமைகளும் விருதுகளும்
----------------------

இவர் 2015 இல் கல்வி, தொழில்முறை சிறப்புத் தகைமைக்கான புல்பிரைட்-நேரு ஆய்வுநல்கையைப் பெற்றுள்ளார். இவர் 2012 இல் அறிவியல் தேட்டக் கழக ஆய்வளர் ஆனார். 2007 இல் உலகத் தேடல் சிறகத்தில் சேர்ந்தார். 2006 இல் விண்கள் கழகத்தில் இணைந்தார். 2005 இல் குகென்கீம் ஆய்வுநல்கைஅயைப் பெற்றார். இவரது நினைவாக 1999 இல் சிறுகோள் ஒன்று [[8356 வாத்வா என பன்னாட்டு வானியல் கழகத்தால் பெயரிடப்பட்டது.  இவர் 2000 இல் நியேர் பரிசைப் பெற்றார்.

மேற்கோள்கள்
-----------

1. ↑  "Research | Meteoritics | Center for Meteorite Studies | ASU". .
2. ↑  "JPL Small-Body Database Browser: 8356 Wadhwa". .

வெளி இணைப்புகள்
---------------

* Meenakshi Wadhwa’s Arizona State University School of Earth & Space Exploration webpage
* Meenakshi Wadhwa’s Arizona State University curriculum vitae
* ASU News Now: Space rocks Wadhwa’s world at meteorite center
**இலங்கை குக்குறுவான்** (*சைலோபோகன் ரூப்ரிகேபிலசு*), என்பது இலங்கையில் காணப்படும் ஒரு குக்குறுவான் ஆகும். இது 1,300 m (4,300 அடி) உயரம் வரையுள்ள வெப்பமண்டல ஈரமான தாழ்நில காடுகளில் வாழ்கிறது.

வகைப்பாடு
---------

இலங்கை குக்குறவானை 1788 ஆம் ஆண்டில் ஜெர்மன் இயற்கை ஆர்வலர் ஜோஹான் ஃபிரெட்ரிக் க்மெலினால் திருத்தி, விரிவாக்கப்பட்ட கரோலஸ் லின்னேயசின் *சிஸ்டமா நேச்சுரே* பதிப்பில் முறையாக விவரிக்கப்பட்டது. அவர் இதை *புக்கோ* பேரினத்தில் உள்ள குக்குறுவான்களுடன் வைத்து, *புக்கோ ரூப்ரிகாபில்லஸ்* என்ற அறிவியல் பெயரை உருவாக்கினார். இந்த அறிவியல் பெயரில் உள்ள அடைமொழியானது "*சிவப்பு* "என்று பொருள்படும் இலத்தீன் சொல்லான *ரூபர்* என்ற சொல்லில் இருந்து உருவாக்கபட்டது. 1776 ஆம் ஆண்டில் ஆங்கில ஓவியரும் இயற்கை ஆர்வலருமான பீட்டர் பிரவுன் அவர்களால் விவரிக்கப்பட்டு விளக்கப்பட்ட "சிவப்பு-கிரீட குக்குறுவான்" குறித்த விளக்கத்துக்கு அவர் க்மெலின் விளக்கத்தை அடிப்படையாகக் கொண்டார். 1836 ஆம் ஆண்டில் சாலமன் முல்லரால் அறிமுகப்படுத்தப்பட்ட *சைலோபோகன்* பேரினத்தில் வைக்கப்பட்டுள்ள இலங்கை குக்குறுவான் அதில் இப்போது உள்ள 33 இனங்களில் ஒன்றாகும்.   இதில் உள்ள இனங்கள் ஒரே மாதிரியானவை : எந்த துணையினமும் அங்கீகரிக்கப்படவில்லை. 

இலங்கையில், இந்த பறவை சிங்கள மொழியில் ஹீன் கோட்டோருவா- *හීන් කොට්ටෝරුවා* என்று அழைக்கப்படுகிறது.

விளக்கம்
--------

இலங்கை குக்குறுவான் முக்கியமாக பச்சை நிற இறகுகளையும் இறக்கைகளையும் கொண்டது. இதன் தலை மற்றும் கழுத்தின் பக்கவாட்டில் ஒரு நீல நிற பட்டையும், கண்ணையடுத்து ஒரு கருப்பு பிறையும் உள்ளது. இது சுமார் 15 cm (5.9 அங்) நீளம் கொண்டது. மேலும் இது நீளமான கழுத்து, பெரிய தலை, குட்டையான வால் போன்றவற்றைக் கொண்டுள்ளது. இது பழங்கள் மற்றும் பூச்சிகளை உணவாக கொள்கிறது. மரப் பொந்துகளில் கூடு அமைத்து 2-4 முட்டைகளை இடும்.

மேற்கோள்கள்
-----------

1. 1 2  BirdLife International (2016). "*Psilopogon rubricapillus*". *IUCN Red List of Threatened Species* **2016**: e.T22726142A94912630. doi:10.2305/IUCN.UK.2016-3.RLTS.T22726142A94912630.en.. பார்த்த நாள்: 19 November 2021.
2. ↑  Salomon Müller (1835). "Aanteekeningen over de natuurlijke gesteldheid van een gedeelte der westkust en binnenlanden van Sumatra, met bijvoeging van eenige waarnemingen en beschrijvingen van verscheid dieren" (in Dutch). *Tijdschrift voor Natuurlijke Geschiedenis en Physiologie* **2**: 315–355 [339]. .
3. 1 2  Gill, Frank; Donsker, David; Rasmussen, Pamela, eds. (January 2023). "Jacamars, puffbirds, toucans, barbets, honeyguides". *IOC World Bird List Version 13.1*. International Ornithologists' Union. 17 February 2023 அன்று பார்க்கப்பட்டது.

வெளி இணைப்புகள்
---------------

|  |
| --- |
| 
விக்கிமீடியா பொதுவகத்தில், ***Psilopogon rubricapillus*** என்பதின் ஊடகங்கள் உள்ளன. 

 |

* BirdLife International (2019). "Sri Lanka Barbet *Psilopogon rubricapillus*".

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1261906
* விக்கியினங்கள்: Psilopogon rubricapillus
* ARKive: megalaima-rubricapillus
* Avibase: 476E767B97E7E11B
* BirdLife: 22681668
* GBIF: 2478696
* ITIS: 685720
* என்.சி.பி.ஐ: 1032468

 |
**பழுப்பு முள்வால் உழவாரன்** (brown-backed needletail, உயிரியல் பெயர்: *Hirundapus giganteus*) என்பது உழவாரன்களில் பெரியது ஆகும். சிறிய கால்களை கொண்டது. அதிகமான நேரத்தை வானில் பறந்து செலவிடும். தென் ஆசியா இந்தியா, பிலிப்பைன்ஸ் ஆகிய நாடுகளை தாயகமாகக் கொண்டது.

விளக்கம்
--------

பழுப்பு முள்வால் உழவாரன்கள் மிகவும் குறுகிய கால்களைக் கொண்டுள்ளன. அது குகையின் செங்குத்து மேற்பரப்புகளில் ஒட்டிக்கொள்ள மட்டுமே பயன்படுத்துகிறது. ஏனெனில் உழவாரன்கள் எப்போதும் தரையில் தானாக முன்வந்து அமர்வதில்லை. இவை தங்கள் வாழ்நாளின் பெரும்பகுதியை பறந்தே கழிக்கின்றன. இவை தங்கள் அலகால் பறக்கும் பூச்சிகளை பிடித்து உண்டு வாழ்கின்றன.

பழுப்பு முள்வால் உழவாரன்கள் மிகப்பெரிய உழவாரன்கள் ஆகும். இவற்றின் உடல் 23 செ.மீ. நீளம் கொண்டது. முதுகு, இறக்கைகள் வால் ஆகியன தவிர உடலின் பிற பகுதிகள் பசுமை தோய்த்த கரும் பழுப்பு நிறமாக இருக்கும். முதுகு லேசான பழுப்பு நிறம். உடலின் அடிப்பகுதி பழுப்பு. வாலடியும் வாலடி இறகுகளும் வெண்மை.

காணப்படும் பகுதிகளும் உணவும்
----------------------------

இந்த உழவாரன்கள் தெற்கு ஆசியாவில் இந்தியாவில் இருந்து கிழக்கே இந்தோனேசியா மற்றும் பிலிப்பீன்சு வரை உள்ள மலைக்காடுகளில் இனப்பெருக்கம் செய்து வசிக்கின்றன. தென்னிந்தியாவில் மேற்குத் தொடர்ச்சிமலை சார்ந்த பகுதிகளில் மேற்குத் தமிழ்நாட்டில் 4 முதல் 5 வரையான சிறு குழுவாகவும் 50 வரையான பெருங்கூட்டமாகவும் காடுகளின் மேலே உயரப் பிற உழவாரக் குருவி இனங்களோடு சேர்ந்து பறந்தபடி வண்டுகள், தத்துப்பூச்சி, தேனீ முதலியனவற்றை இரையாகத் தேடி உண்ணும். மணிக்கு 200 முதல் 250 கி.மீ.வேகத்தில் பறக்கும் ஆற்றல் வாய்ந்தவை.

இனப்பெருக்கம்
-------------

பிப்ரவரி முதல் ஏப்ரல் வரை மேற்கு மலைத்தொடர் சார்ந்த மழைமிகுந்த காடுகளில் பெரிய பொந்துகளை உடைய வெள்ளைக் குங்கிலிய மரத்தின் அடிமரப் பொந்துகளிலும் , மலைப் பொந்துகளிலும் 3 அல்லது 4 முட்டைகள் இடும்.

மேற்கோள்கள்
-----------

1. ↑  "*Hirundapus giganteus*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 2012. 26 November 2013 அன்று பார்க்கப்பட்டது.
2. ↑   பக்கம் எண்:82, தமிழ்நாட்டுப் பறவைகள், முனைவர் க. ரத்னம், மெய்யப்பன் பதிப்பகம்

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1259533
* விக்கியினங்கள்: Hirundapus giganteus
* ADW: Hirundapus\_giganteus
* Avibase: 468C27AD03B58EF2
* BirdLife: 22686687
* ஈபேர்டு: brbnee1
* GBIF: 2477127
* iNaturalist: 6855
* IRMNG: 10716100
* ITIS: 554987
* IUCN: 22686687
* Xeno-canto: Hirundapus-giganteus

 |
| *சிரித்திரன்* |
| --- |
| *சிரித்திரன்* |
| **இதழாசிரியர்** | சி. சிவஞானசுந்தரம் |
| **துறை** | நகைச்சுவை |
| **வெளியீட்டு சுழற்சி** | மாதமிருமுறை |
| **மொழி** | தமிழ் |
| **முதல் இதழ்** | 1963 |
| **இறுதி இதழ்** | 1995 |
| **இதழ்கள் தொகை** |  |
| **வெளியீட்டு நிறுவனம்** | சி. சிவஞானசுந்தரம் |
| **நாடு** | இலங்கை |
| **வலைப்பக்கம்** | www.siriththiran.com |

**சிரித்திரன்** 1963ஆம் ஆண்டில் சி. சிவஞானசுந்தரம் (சிரித்திரன் சுந்தர்) அவர்களால் யாழ்ப்பாணத்தில் ஆரம்பிக்கப்பட்ட நகைச்சுவை இதழ். அன்னாரின் மறைவு வரை 32 ஆண்டு காலம் தொடர்ந்து வெளிவந்து சாதனை படைத்தது. சிந்தனைச் சிறப்பாலும், கேலிச் சித்திரங்கள், கருத்தோவியங்கள் போன்ற படைப்புக்களாலும் ஈழத்துத் தமிழ் இலக்கியத்தில் சிரித்திரன் சஞ்சிகை தனியிடத்தைப் பெற்றது. 'மகுடி பதில்கள்' என்று மகுடமிட்டு சுந்தர் எழுதிய கேள்வி பதில்கள் ஒரு காலத்தில் பத்திரிகை உலகில் பலராலும் பேசப்பட்டு வந்தது. சிரித்திரன் இதழ் *Centre for Creativity and Innovation* நிறுவனத்தால் மீள்பதிப்பிக்கப்பட்டு 2021 சனவரி தொடக்கம் யாழ்ப்பாணத்தில் இருந்து உலகெங்கும் கிடைக்க கூடிய வகையில் அச்சுப்பிரதியாக  வெளியிடப்பட்டு வருகின்றது.

சிரித்திரன் சஞ்சிகை மூலம் பல எழுத்தாளர்கள் அறிமுகப்படுத்தப்பட்டார்கள். வெறும் சிரிப்புச் சஞ்சிகையாக மட்டுமல்லாமல் சிரிப்புடன் சிந்தனையையும் தூண்டும் பல சிறந்த ஆக்கங்களைப் பிரசுரித்தவர் சுந்தர். திக்கவயல் தர்மு (சுவைத்திரள் ஆசிரியர்), காசி ஆனந்தன், யாழ் நங்கை ஆகியோர் ஆரம்பகால எழுத்தாளர்கள். காசி ஆனந்தனின் இலட்சியத் தாகம் மிகுந்த "மாத்திரைக் கதைகள்" பிரசித்தமானவை. குடாரப்பூர் சிவா "நடுநிசி" என்ற மர்மக்கதையை எழுதினார். மாஸ்டர் சிவலிங்கத்தின் விண்ணுலகத்திலே சிறுவர் கதை, அ. ந. கந்தசாமியின் 'சங்கீதப் பிசாசு' சிறுவர் நாவல் (இதுவே சிரித்திரனில் வெளியான முதலாவது தொடர்கதை) போன்றவை இவற்றுள் சில. 

எஸ். அகஸ்தியர், டானியல் அன்ரனி, சுதாராஜ், அமிர்தகழியான், நவாலியூர் சச்சிதானந்தன், தெளிவத்தை ஜோசப் இப்படிப் பலருக்கு களம் அமைத்துக் கொடுத்தார். மலையகப் படைப்பாளி ராகுலனின் "ஒய்யப்பங் கங்காணி" அன்றைய அரசியல்வாதிகளை உலுக்கியது. செங்கை ஆழியானின் "ஆச்சி பயணம் போகிறாள்", "கொத்தியின் காதல்" ஆகியன புகழ் பெற்றவை.

வெளி இணைப்புகள்
---------------

* சிரித்திரன் இதழ்கள், நூலகம் திட்டம்
**ஆனந்த் பக்சி** (*Anand Bakshi*, 21 சூலை, 1930 - 30 மார்ச், 2002) என்பவர் இந்தி திரைப்பட பாடலாசிரியர் ஆவார்.

பிறப்பு
-------

பாக்கித்தானின் இராவல்பிண்டி நகரில் 1930 ஆம் ஆண்டு ஜூலை 21 ஆம் நாள் பிறந்தார்.

படிப்பும் பணியும்
-----------------

இவரது படிப்பு பாதியிலேயே நின்றது. இந்திய கடற்படையில் 2 ஆண்டுகளும் ராணுவத்தில் 6 ஆண்டுகளும் பணியாற்றினார். இந்தியா- பாக்கிஸ்தான் பிரிவினைக்குப் பின்னர் லக்னோ வந்தார். அங்கு டெலிபோன் ஆப்ரேட்டராக பணியாற்றினார். பின்னர் டெல்லி சென்று மோட்டார் மெக்கானிக் வேலை செய்தார். சிறுவயதிலேயே கவிதை எழுதத் தொடங்கினார். இவரது கவிதைத் தொகுப்புகள் இந்திய ராணுவத்தின் சைனிக் சமாசார் என்ற பத்திரிகையில் வெளிவந்தன. []

திரையுலக பயணம்
--------------

ராணுவத்திலிருந்து வெளிவந்த பின்னர் பம்பாயில் இந்தித் திரையுலகில் வாய்ப்புத் தேடி அலைந்தார். நல்ல குரல் வளம் கொண்ட இவர் முதன் முதலாக *மோம் கீ குடியா* என்ற படத்தில் பாடினார். அடுத்து *பாகோம் மே பஹா அயி* என்ற பாடலை பாடினார். தன் *பலா ஆத்மி* திரைப்படத்தில் பாடல் எழுதும் வாய்ப்பும் கிடைத்தது. 1965 ல் வெளிவந்த *ஜப் ஜப் ஃபுல் கிலே* என்ற படத்தில் இவர் இயற்றிய பாடல்களின் வெற்றியால் தான் இவருக்கு இந்தித் திரையுலகில் ஒரு அடையாளம் கிடைத்தது. பாடல்கள் எழுதுவதிலும் பின்னணி பாடுவதிலும் இந்தி திரையுலகில் தனக்கென ஒரு இடத்தைப் பெற்றார். எளிய வார்த்தைகளைப் பயன்படுத்தி சூழலையும் ஆழ்ந்த உணர்வையும் வெளிப்படுத்தினார்.

பாடல் எழுதிய திரைப்படங்களில் சில
--------------------------------

* அமர் அக்பர் அந்தோனி
* ஏக் தூஜே கே லியே
* அமர் பிரேம்
* ஹரே ராமா ஹரே கிருஷ்ணா
* தில்வாலே துல்ஹனியா லே ஜாயங்கே போன்றவை வெற்றிப் படங்களாக அமைந்தன.

விருதுகள்
---------

சுமார் 600 படங்களில் 4000 க்கும் மேற்பட்ட பாடல்களை இயற்றியுள்ளார். 3 முறை (1982, 1996, 2000) பிலிம் பேரின் சிறந்த பாடலாசிரியருக்கான விருதுகளைப் பெற்றார்.

மறைவு
-----

ஆனந்த் பக்சி 2002-ஆம் ஆண்டு தமது 72 வது வயதில் மறைந்தார். இவர் இறந்தபின் வெளியான மெகபூபா திரைப்படத்தில் இவருடைய பாடல்கள் இடம் பெற்றிருந்தன.

மேற்கோள்கள்
-----------

1. ↑  Taran Adarsh (26 May 2005). "Anand Bakshi's grand-son turns director". *BH News Network*. Bollywood Hungama. 8 February 2016 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் ஆனந்த் பக்சி
**ரெசிஃபி** (*Recife*) பிரேசிலின் ஐந்தாவது மிகப்பெரிய பெருநகரப் பகுதியாகும். 3,743,854 மக்கள் வாழும் இந்த பெருநகரப்பகுதி வடக்கு/வடகிழக்கில் மிகப்பெரிய ஊரகப் பகுதியாக உள்ளது. பெர்னம்பூக்கோ மாநிலத்தின் தலைநகராக விளங்குகிறது. 2012ஆம் ஆண்டுக் கணக்கெடுப்பின்படி நகரத்தின் மக்கள்தொகை 1,555,039 ஆகும்.

பெபெரிபி ஆறும் கப்பிபரிபி ஆறும் இணைந்து அத்திலாந்திக்குப் பெருங்கடலில் சேரும் இடத்தில் ரெசிஃபி அமைந்துள்ளது. இந்நகரம் அத்திலாந்திக்குப் பெருங்கடலில் அமைந்துள்ள முதன்மையானத் துறைமுகங்களில் ஒன்றாகும். கடற்கரையை அலங்கரிக்கும் பவளப் படிப்பாறைகளைக் குறிப்பதாக இந்நகரத்தின் பெயர் அமைந்துள்ளது. பல சிற்றாறுகளும் சிறுத் தீவுகளும் 50க்கும் மேற்பட்ட பாலங்களும் இந்நகரின் சிறப்பியல்புகளாக உள்ளன. இதனால் இது "பிரேசிலிய வெனிசு" என்றழைக்கப்படுகிறது. 2010ஆம் ஆண்டுத் தரவுகளின்படி வடகிழக்கு பிரேசிலின் தலைநகரங்களில் மிக உயர்ந்த மனித வளர்ச்சிச் சுட்டெண் கொண்டதாக விளங்குகிறது.

பெர்னாம்பூக்கோ மாநிலத்தின் முதன்மை தொழில் மண்டலமாக ரெசிஃபி பெருநகர மண்டலம் விளங்குகிறது. கரும்பிலிருந்து பெறப்படும் சர்க்கரை, எத்தனால் ஆகியவை முதன்மைப் பொருட்களாக உள்ளன; இலத்திரனியல், உணவுப் பொருட்கள் ஏனைய பொருட்களாகும். அரசின் நிதிச் சலுகைகளை பயன்படுத்தி 1970களிலும் 1980களிலும் பல தொழிலகங்கள் கட்டமைக்கப்பட்டுள்ளன. தொழிலாளர் வளமும் தனியார் முதலீடுகளும் ரெசிஃபியை சாவோ பாவுலோவை அடுத்து பிரேசிலின் இரண்டாவது மிகப்பெரும் மருத்துவ மையமாக ஆக்கியுள்ளது. நிகழ்காலச் சிறப்புக் கருவிகளைக் கொண்ட நவீன மருத்துவமனைகள் அருகிருக்கும் மாநிலங்களிலிருந்து சிகிச்சை பெற நோயாளிகளை ஈர்க்கின்றன. வடகிழக்கு மண்டலத்தில் உள்ள பிற நகரங்களைப் போலவே சுற்றுலாத் துறையும் வளர்ந்து வருகிறது. ரெசிஃபியின் தெற்கே 60 கிலோமீட்டர்கள் (37 mi) தொலைவில் அமைந்துள்ள, பிரேசிலின் மிகச்சிறந்த கடற்கரையாக பலமுறை வாக்களிக்கப்பட்டுள்ள, *போர்ட்டொ டெ கலினாசு* கடற்கரை பல சுற்றுலாப் பயணிகளை ஈர்த்து வருகிறது.

இந்த நகரத்தில் *பெர்னம்பூக்கோ மாநில கூட்டரசு பல்கலைக்கழகம்* அமைந்துள்ளது. சிறந்த கல்வி மையமாக விளங்குகிறது. பிரேசிலின் சிறந்த கவிஞரும் அடிமைத்தனத்தை எதிர்ப்பவருமான *காசுத்ரோ ஆல்வெசு* இங்குதான் கல்வி பயின்றார். 

The city will be one of the host cities of the 2014 உலகக்கோப்பை காற்பந்து போட்டிகள் நடக்கும் நகரங்களில் ஒன்றாக ரெசிஃபி உள்ளது. மேலும் 2013 பிபா கூட்டமைப்புக்களின் கோப்பைப் போட்டியும் 1950 உலகக்கோப்பை காற்பந்து போட்டியும் இங்கு நடந்துள்ளன.

மேற்சான்றுகள்
-------------

1. ↑  Cities Influence Areas
2. ↑  IBGE 2012 மக்கள்தொகை கணக்கெடுப்பு
3. ↑  "காப்பகப்படுத்தப்பட்ட நகல்". .
4. ↑  Recife Municipal Profile
5. ↑  "Recife Medical Pool". .
6. ↑  Pernambuco A-Z
7. ↑  "Pernambuco Daily". .
8. ↑  "Porto de Galinhas Beach". .
9. ↑  Business in Recife
யோகான் இரிட்டர் வான் அப்போல்சர்
**யோகான் இரிட்டர் வான் அப்போல்சர் (Johann Ritter von Oppolzer)** (4 ஆகத்து 1808 - 16 ஏப்பிரல் 1871) ஓர் ஆத்திரிய மருத்துவர். இவர் ஆத்திரியப் பேரரசின் புகீமியாவைச் சார்ந்த செசுக்கியே புதேயோவைசு மாவட்டத்தில் உள்ள நோவே கிரேடியில் பிறந்தார். இவர் வானியலாளர் தியோடோர் வான் அப்போல்சரின் (1841–1886) தந்தையார் ஆவார்.

இவர் 1835 இல் பிரேகு பல்கலைக்கழகத்தில் மருத்துவ முனைவர் பட்டம் பெற்றார். பிறகு 1841 முதல் பிரேகு பல்கலைக்கழகத்தில் இலிப்சிகிலும் 1848 முதல் இலிப்சிகிலும் 1850 முதல் வியன்னாவிலும் பேராசிரியராகப் பணிபுரிந்தார். அங்கு இவர் 1869/61 இல் கல்விக் காப்பாளராகவும் பணிபுரிந்தார். இவர் 1863 இல் சுவீடன் அரசு அறிவியல் கல்விக்கழகத்தின் உறுப்பினராகத் தேர்வு செய்யப்பட்டார்.
அப்போல்சர் மருதுவம் மேற்கொள்ளும் முன் முழுமையான நோய்நாடலை விரும்பினார். இவர் மூக்கியல் வல்லுநர் ஆடம் பொலிட்சரின் மீது சீரிய தக்கம் செலுத்தியுள்ளார்.

தேர்ந்தெடுத்த எழுத்துகள்
------------------------

* *Vorlesungen über spezielle Pathologie und Therapie*, (Lectures on Special Pathology and Therapy); 2 volumes, 1866/1872.

வெளி இணைப்புகள்
---------------

* பரணிடப்பட்டது 2012-12-30 at Archive.today biography of Johann von Oppolzer @ AEIOU Encyclopedia
* Pagel: Biographical Dictionary
[*தொடர்பிழந்த இணைப்பு*] (translated biography)
**கைலாசுபதி மிசுரா** (*Kailashpati Mishra*)(5 அக்டோபர் 1923 - 3 நவம்பர் 2012) என்பவர் இந்திய அரசியல்வாதியும் பாரதீய ஜனசங்கத்தின் தலைவராகவும், பின்னர் பாரதிய ஜனதா கட்சியின் தலைவராகவும் இருந்தவர் ஆவார். இவர் 1977ல் பீகார் நிதி அமைச்சராகவும் மே 2003 முதல் சூலை 2004 வரை குசராத்து ஆளுநராகவும் இருந்தார்.

ஆரம்ப கால வாழ்க்கை
------------------

கைலாசுபதி மிசுரா 1923ஆம் ஆண்டு அக்டோபர் 5ஆம் தேதி பீகார் மாநிலம் பக்சரில் உள்ள துதர்சாக்கில் பூமிகார் குடும்பத்தில் பிறந்தார். 1942ல் வெள்ளையனே வெளியேறு இயக்கத்தில் பங்கேற்று, கைது செய்யப்பட்டார். இவர் 1943 முதல் ராஷ்டிரிய சுயம்சேவாக் சங்கத்தின் உறுப்பினராக இருந்தார். மேலும் மகாத்மா காந்தியின் படுகொலைக்குப் பிறகும் சிறையில் அடைக்கப்பட்டார். பத்தாம் வகுப்பில் படிக்கும் போது, மிசுரா 1942 வெள்ளையனே வெளியேறு இயக்கத்திற்கு ஆதரவாக பக்சரில் உள்ள தனது பள்ளியின் பிரதான வாயிலில் மறியலில் ஈடுபட்டதற்காகக் கைது செய்யப்பட்டார்.

அரசியல் வாழ்க்கை
----------------

கைலாசுபதி மிசுரா 1971 மக்களவைத் தேர்தலில் ஜனசங்கத்தின் சார்பில் பட்னாவில் போட்டியிட்டுத் தோல்வியடைந்தார். இவர் 1977-ல் பீகார் சட்டமன்றத் தேர்தலில் பிக்ரம் தொகுதியில் போட்டியிட்டு வெற்றி பெற்றார். மேலும் கர்ப்பூரி தாக்கூரின் ஜனதா கட்சி அரசாங்கத்தில் நிதி அமைச்சராக நியமிக்கப்பட்டார். 1980ஆம் ஆண்டில், கட்சி நிறுவப்பட்டபோது இவர் முதல் பாஜக பீகார் தலைவராக ஆனார். 1995 முதல் 2003 வரை பாஜக தேசிய துணைத் தலைவராகவும் பணியாற்றினார்.

ஆளுநர் பணி
----------

கைலாசபதி மிசுரா 2003-ல் குசராத்தின் ஆளுநராக நியமிக்கப்பட்டார். மேலும் அப்போதைய ஆளுநராக இருந்த நிர்மல் சந்திர ஜெயின் காலமானதைத் தொடர்ந்து சிறிது காலம் இராஜஸ்தானின் ஆளுநராகத் தற்காலிகமாகப் பணி வகித்தார். 2004 தேர்தலில் பாஜக அரசின் தோல்விக்குப் பிறகு, காங்கிரசு அரசால் ஆளுநர் பதவியிலிருந்து மிசுரா நீக்கப்பட்டார்.

பீகாரில் பாரதிய ஜனதா கட்சியின் பீஷ்ம பிதாமஹா என்று அழைக்கப்படும் மிசுரா, முதுமையின் காரணமாகத் தனது வாழ்நாளின் கடைசி இரண்டு ஆண்டுகளாக நேரடி அரசியல் நடவடிக்கைகளிலிருந்து விலகி இருந்தார். ஆனால் கட்சிக்கு உத்வேகமாக இருந்தார். 1974ஆம் ஆண்டு ஜேபியின் காங்கிரசுக்கு எதிரான போராட்டங்களில் பங்கேற்றதன் காரணமாக இவர் சமூகவாதிகளால் விரும்பப்பட்டார்.

பிறப்பும் இறப்பும்
------------------

1923ஆம் ஆண்டு பீகாரில் உள்ள பக்சரில் பிறந்த மிசுரா வாழ்நாள் முழுவதும் திருமணம் செய்துகொள்ளாமல் வாழ்ந்தார்.

2012ஆம் ஆண்டு தனது 89வது வயதில் இவர் இறந்தபோது, பீகார் முதல்வர் நிதிஷ் குமார், துணை மற்றும் மூத்த பீகார் பாஜக தலைவர் சுஷில் குமார் மோடி ஆகியோர் இவரது இல்லத்துக்கு நேரில் சென்று இரங்கல் தெரிவித்தனர். இந்திய அரசாங்கம் 2016ஆம் ஆண்டு இவரது நினைவாகத் தபால் தலையை வெளியிட்டது.

மேற்கோள்கள்
-----------

1. ↑  Abhay Singh (6 July 2004). "BJP, Cong eye Bhumihars as Rabri drops ministers". *The Times of India*. .
2. 1 2  "Bhishmapitamah of Bihar BJP Kailashpati Mishra dies at 86". *Bihar Times*. 3 November 2012. .
3. 1 2 3  Press Trust of India (3 November 2012). "BJP leader Kailashpati Mishra passes away". *The Hindu*. .
4. ↑  Raj Bhavan
5. ↑  "Narendra Modi-led NDA govt mulls over what UPA did in 2004 – removing Governors!". 17 June 2014.
6. 1 2 3  "BJP veteran Kailashpati Mishra, 89, dies". *Deccan Chronicle*. 4 November 2012. .
**பண்டிட் ஹரிபாவ் உபாத்யாயா** (*Haribhau Upadhyaya*) ஒரு இந்திய அரசியல்வாதியும் இந்திய சுதந்திர ஆர்வலரும் ஆவார். 1952 முதல் 1956 வரை அஜ்மீர் மாநிலத்தின் முதல்வராக இருந்தார்.

வாழ்க்கை
--------

இவர் 1892 இல் மத்திய பிரதேசத்தின் இன்றைய தேவாஸில் உள்ள பௌராசா கிராமத்தில் பிறந்தார். 1952 இல், ஸ்ரீநகர் தொகுதியில் இருந்து இந்திய தேசிய காங்கிரசு வேட்பாளராக அஜ்மீர் சட்டமன்றத்திற்கு தேர்ந்தெடுக்கப்பட்டார்.  மேலும் 24 மார்ச் 1952 முதல் 31 அக்டோபர் 1956 வரை அஜ்மீர் மாநிலத்தின் முதலமைச்சராக இருந்தார். 1957 இல் இராசத்தான் சட்டப் பேரவைக்கு கெக்ரி தொகுதியிலிருந்து தேர்ந்தெடுக்கப்பட்டார். 1957 முதல் 1962 வரை இராசத்தான் அரசாங்கத்தில் நிதி அமைச்சராக பணியாற்றினார். அதே தொகுதியிலிருந்து இராசத்தான் சட்டமன்றத்திற்கு மீண்டும் தேர்ந்தெடுக்கப்பட்டார். 1962 முதல் 1967 வரை இராசத்தான் அரசாங்கத்தில் கல்வி அமைச்சராக பணியாற்றினார். 1966 இல் இவருக்கு பத்ம பூசண் விருது வழங்கப்பட்டது

இறப்பு
------

இவர் ஆகஸ்ட் 25, 1972 இல் இறந்தார்

சான்றுகள்
---------

1. ↑  "Statistical Report on General Election, 1951 to the Legislative Assembly of Ajmer" (PDF). Election Commission of India website. p. 4.
2. ↑  "Padma Awards" (PDF). Ministry of Home Affairs, Government of India. 2015. 21 July 2015 அன்று பார்க்கப்பட்டது.
3. ↑  "Pandit Haribhau Upadhyaya :: Da'Sahab". 3 April 2012 அன்று மூலம் பரணிடப்பட்டது. 18 February 2011 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* France
* BnF data
* ஜெர்மனி
* United States
* நெதர்லாந்து

 |
**பெஞ்சமின் பியாரி பால்** (*Benjamin Peary Pal*) இந்திய வேளாண் ஆராய்ச்சிக் குழுமத்தின் இயக்குநராக இருந்தவர். கோதுமை மரபியல், மற்றும் கலப்பு ஆய்வில் முன்னணியில் இருந்தஆய்வாளர்.

வாழ்க்கைக் குறிப்பு
-------------------

இவர் 1906-ஆம் ஆண்டு மே-26-ஆல் பஞ்சாப் மாநிலத்தில் உள்ள முகுந்த்பூரில் பிறந்தவர். இவரது தந்தை மருத்துவர் ஆவார். 

பியாரி பாலும் தந்தையுடன் தோட்டத்தைக் கவனிப்பதுடன் நில்லாமல் தாவரங்கள் குறித்த தனது அறிவையும் புத்தகங்கள் மூலம் வளர்த்துக் கொண்டார். பால் ரங்கூன் பல்கலைக்கழகத்தில் அறிவியலில் இளங்கலை, முதுகலைப் பட்டங்கள் பெற்றார். 1929-இல் கோதுமை தொடர்பான ஆராய்ச்சிக்காக கேம்பிரிச்சுப் பல்கலைக்கழத்தில் முனைவர் பட்டமும் பெற்றார்.

1933-ல் புதுதில்லியில்​ உள்ள இந்திய வேளாண் ஆராய்ச்சி நிறுவனத்தில்​ ஆய்வுப் பணி அவருக்குக் கிடைத்தது. கோதுமைப் பயிரைத் தாக்கிய பூஞ்சை நோயைக் கட்டுப்படுத்த, புது வகை கோதுமை பயிரைக் கண்டறிய முனைந்தார். என்பி 700, 800 வகைக் கோதுமைகளை பிடாரி பால் உருவாக்கியதன் மூலம் இவருக்கு பரவலாக பாராட்டுக்கள் கிடைத்தது. 1965-ல் இந்திய வேளாண் ஆராய்ச்சிக் குழுமத்தின் தலைமை இயக்குநராக நியமிக்கப்பட்டார். 40-க்கும் மேற்பட்ட உரோசா ரகங்களையும் உருவாக்கியுள்ளார்.

1987-ல் இந்திய அரசு இவருக்கு பத்மவிபூசன் விருதளித்தது. 1989-ஆம் ஆண்டு செப்டம்பர் 14-இல் காலமானார்.

மேற்கோள்கள்
-----------

1. 1 2  மான்கொம்பு சாம்பசிவன் சுவாமிநாதன் (1996). "Benjamin Peary Pal 26 May 1906-14 September 1989". *Biographical Memoirs of Fellows of the Royal Society* **42**: 266–226. doi:10.1098/rsbm.1996.0017.
2. ↑  "Agriculture". .iisc.ernet.in.. பார்த்த நாள்: 30-08-2015.
3. ↑  "Dr Benjamin Peary Pal". Indian National Science Academy.. பார்த்த நாள்: 30-08-2015.
4. ↑  "கோதுமையைக் காத்த விஞ்ஞானி". 26-05-2014.. பார்த்த நாள்: 17-06-2017.
5. ↑  Biography of Benjamin Peary Pal
6. ↑  Benjamin Peary Pal .ATribute:M.S.Swaminathan
7. ↑  "Padma Vibhushan Awardees". archive.india.gov.in.. பார்த்த நாள்: 30 August 2015.
கணிதம் மற்றும் புள்ளியியலில், **கூட்டுச்சராசரி** (*Arithmetic mean*) என்பது எடுத்துக்கொள்ளப்பட்ட எண்களின் தொகுப்பில், சமபங்கீட்டு முறையில் காணப்பட்ட நடுநிலை எண்ணைக் குறிப்பதாகும். பெருக்கற் சராசரி, இசைச்சராசரி போன்ற பிற சராசரிகளிலிருந்து வேறுபடுத்திக் காட்டுவதற்காக இச்சராசரி கூட்டுச் சராசரி என்று அழைக்கப்படுகிறது. ஒரு தொகுப்பின் கூட்டுச்சராசரி அத்தொகுப்பிலுள்ள எல்லா எண்களின் கூட்டுத்தொகையை அத்தொகுப்பிலுள்ள மொத்த எண்களின் எண்ணிக்கையால் வகுக்கக் கிடைக்கிறது.

கூட்டுச்சராசரி = இராசிகளின் கூட்டுத்தொகை / இராசிகளின் எண்ணிக்கை

கூட்டுச்சராசரி என்பது, மிக குறைந்த இராசியை விடப் பெரியதாகவும், மிக அதிகமான இராசியை விடப் சிறியதாகவும் இருக்கும். வீச்சு அதிகமாக உள்ள தொகுப்பின் கூட்டுச்சராசரி அத்தொகுப்பின் சரியான நடுமதிப்பாக இருக்காது.

வரையறை
------

{\displaystyle \{a\_{1},\ldots ,a\_{n}\}} என்ற தரவின் கூட்டுச் சராசரி {\displaystyle A,} பின்வருமாறு வரையறுக்கப்படுகிறது:

{\displaystyle A:={\frac {1}{n}}\sum \_{i=1}^{n}a\_{i}}.
இது எடுத்துக்கொள்ளப்பட்ட தரவு முழுமைத்தொகுதி எனில் முழுமைத்தொகுதி சராசரி எனவும், தரவு மாதிரித் தரவு எனில் மாதிரிச் சராசரி எனவும் அழைக்கப்படுகிறது. மாறியின் மீது ஒரு கோடிடப்பட்டுக் ({\displaystyle {\bar {x}}}) குறிக்கப்படுகிறது.

பண்புகள்
--------

கூட்டுச்சராசரியின் பண்புகள் அதனை மிகவும் பயனுள்ள மைய நோக்கு அளவுகளில் ஒன்றாக ஆக்குகின்றன.

* {\displaystyle x\_{1},\dotsc ,x\_{n}} ஆகிய எண்களின் கூட்டுச்சராசரி *X* எனில்:

{\displaystyle (x\_{1}-X)+\dotsb +(x\_{n}-X)=0}.
{\displaystyle x\_{i}-X} என்பது {\displaystyle x\_{i}} இலிருந்து சராசரி {\displaystyle X} இன் தொலைவைத் தருவதால், சராசரிக்கு இடதுபுறம் அமைந்துள்ள எண்கள், வலப்புறம் அமைந்துள்ள எண்களுடன் சமநிலைப்படுத்தப்படுகின்றன என இப்பண்பைக் கூறலாம்.

* {\displaystyle x\_{1},\dotsc ,x\_{n}} ஆகிய எண்களின் மதிப்பினைக் ஒரே எண் *X* ஆல் குறிப்பதற்கு கூட்டுச்சராசரிதான் சரியான தேர்வாக அமையும்.
* இயல்நிலைப் பரவலின் கூட்டுச்சராசரி அப்பரவலின் இடைநிலையளவு, முகடு இரண்டிற்கும் சமமாக இருக்கும்.

மேற்கோள்கள்
-----------

1. ↑  Medhi, Jyotiprasad (1992). *Statistical Methods: An Introductory Text*. New Age International. பக். 53–58. பன்னாட்டுத் தரப்புத்தக எண்:9788122404197. .
**ஆசியச் சின்ன முள் சுண்டெலி** (*Asia Minor spiny mouse*)(***அகோமிசு சிலிக்கசு***) என்பது முரிடே குடும்பத்தில் உள்ள கொறிணி சிற்றினமாகும்.

விளக்கம்
--------

*அகோமிசு சிலிக்கசு* குறுகிய நிலப்பரப்பில் வாழும் சமூக கொறித்துண்ணி. இவை பெரிய குழுக்களாக வாழ்கிறது. தலை மற்றும் உடல் நீளம் 104–121 mm (4.1–4.8 அங்) வரையும் வாலின் நீளம் 102–117 mm (4.0–4.6 அங்) வரையும் வளரக்கூடியது. இதன் உடல் எடை 48 கிராம் வரை இருக்கும்.

உடலின் மேல் பக்கம் அடர் சாம்பல் நிறமாகவும், ஊதா நிற பிரதிபலிப்புகளுடன் காணப்படும். உடலின் கீழ்ப்பகுதி மஞ்சள்-வெள்ளை நிறத்துடன் பக்கவாட்டுப்பகுதி வெளிர் பழுப்பு நிறத்திலிருக்கும். வால் முடியற்றது, செதில்களுடன் கூடியது, தலை மற்றும் உடலை விடக் குறுகியது. இதன் மரபணு நிறப்புரி எண்ணிக்கை 2n = 36.

கொல்லைப்படுத்தப்பட்ட நிலையில், இந்த எலிகள் இனப்பெருக்கம் செய்து சுமார் நான்கு ஆண்டுகள் வாழ்கின்றன. இந்த சிற்றினம் முன்னர் அழிந்து வரும் நிலையில் இருப்பதாகக் கருதப்பட்டதால், இதைப் பாதுகாக்கத் திட்டம் ஒன்று நடைமுறையில் உள்ளது. துருக்கியிலிருந்து இந்த சுண்டெலியினை ஏற்றுமதி செய்வதற்கு அரசாங்க அனுமதி தேவை. உலகில் உள்ள சில உயிரியல் பூங்காக்களில் மட்டுமே இந்த இனத்தைச் சேர்ந்த எலிகள் காணப்படுகின்றன (செஸ்டர், ரிகா, ப்ராக், தாலின் மற்றும் ஹெல்சின்கி மிருகக்காட்சிசாலை).

இந்த சிற்றினம் கெய்ரோ முள் சுண்டெலி (*அகோமைசு காகிரினியசு*) மற்றும் சைப்ரசு முள் சுண்டெலி (*அகோமைசு* *நேசியோடிசு*) ஆகியவற்றுடன் தொடர்புடையது, ஆனால் குறிப்பிடத்தக்க உருவ வேறுபாடுகள் காணப்படுகின்றன.

|  |  |  |
| --- | --- | --- |
|  *அ. சிலிசிகசு* |  *அ. சிலிசிகசு* |  கெல்சின்கியில் உள்ள கோர்கேசாரி மிருகக்காட்சிசாலையில் உள்ள ஆப்பிரிக்காசியா இல்லத்தில் *அ. சிலிசிகசு* |

பரவல்
-----

ஆசியச் சின்ன முள் சுண்டெலி சிற்றினம் துருக்கியில் மட்டுமே காணப்டுகிறது. இது துருக்கியின் தெற்கு கடற்கரையில் மெர்சினின் தென்மேற்கில் அமைந்துள்ள துருக்கிய நகரமான சிலிப்கேக்கு கிழக்கே 17 கி.மீ. தொலைவில் உள்ள பகுதியில் மட்டுமே காணப்படுகிறது.

வாழ்விடம்
---------

ஆசியச் சின்ன முள் சுண்டெலியின் இயற்கை வாழ்விடம் மிதமான காடுகள்; ஆனால் இந்த சிற்றினம் மனித குடியிருப்புகளுக்கு அருகிலும் வாழ்கிறது.

பாதுகாப்பு நிலை
---------------

*அ. சிலிகசு* முன்பு மிக அருகிய இனமாகப் பட்டியலிடப்பட்டது, ஆனால் இப்போது வகைப்பாட்டியல் சிக்கல்கள் காரணமாக தரவு போதாது சிற்றினமாகக் கருதப்படுகிறது.

மேற்கோள்கள்
-----------

1. ↑  Gerrie, R.; Kennerley, R. (2019). "*Acomys cilicicus*". *IUCN Red List of Threatened Species* **2019**: e.T264A22453458. doi:10.2305/IUCN.UK.2019-1.RLTS.T264A22453458.en.. பார்த்த நாள்: 17 November 2021.
2. ↑  Wilson, D. E. and Reeder, D. M. (eds), தொகுப்பாசிரியர் (2005). *Mammal Species of the World* (3rd edition ). Johns Hopkins University Press. ISBN 0-801-88221-4. .
3. ↑  Stephan Aulagnier & Al. - Guide des mammiferes d'Europe, d'Afrique du Nord et du Moyen-Orient - Delachaux & Niestlé SA, Paris

வெளி இணைப்புகள்
---------------

* உலகின் பாலூட்டி இனங்கள்
* 
* 
* asia-minor-spiny-mouse/acomys-cilicicus Asia Minor spiny mouse (Acomys cilicicus) </img>

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1769237
* விக்கியினங்கள்: Acomys cilicicus
* ADW: Acomys\_cilicicus
* ARKive: acomys-cilicicus
* BioLib: 35718
* EoL: 1037943
* EUNIS: 15682
* GBIF: 2438254
* iNaturalist: 45585
* IRMNG: 10214830
* ITIS: 585100
* IUCN: 264
* MSW: 13001004
* என்.சி.பி.ஐ: 83530

 |
**கொண்டை உழவாரன்** (*Hemiprocne coronata; Crested treeswift*) என்னும் ஒரு வகையான உழவாரக் குருவி அல்லது உழவாரன் (Swift) பறவையானது அபோடிடே (*Apodidae*) என்ற குடும்பத்தைச் சேர்ந்தது. இப்பறவை பார்ப்பதற்குத் தூக்கணாங்குருவி போன்று காணப்படும், ஆனால் இது பறந்து கொண்டே அதன் உணவைப் பிடிக்கும் பழக்கம் கொண்டது.

பார்ப்பதற்குக் கொஞ்சம் ரீங்காரப்பறவை போன்றுகாணப்பட்டாலும் ஹெமபிரிசிடி (*Hemiprocnidae*) என்ற ஒரு தனிக் குடும்பத்தைச் சேர்ந்தது. கொண்டையுள்ள உழவாரன் 23 செமீ (9 அங்குலம்) நீள முள்ள ஒரு பெரிய மெல்லிய பறவை ஆகும். இந்த வகை இனங்கள் மேற்புறம் புறா போன்ற சாம்பல் நிறத்திலும், கீழே வெள்ளை நிறத்திலும் உள்ளது. இதன் நீண்ட இறக்கைகள் ஒரு இருண்ட சாம்பல் நிறத்தில் இருக்கும். ஆண் பறவையானது பக்கவாட்டில் ஆரஞ்சு நிற முகம் கொண்டது. இந்த இனங்களின் அழைப்பு ஒரு கடுமையான ஒலி அலைப்பு உடையது.

பரம்பல் மற்றும் வாழ்விடம்
-------------------------

அது இந்தியா, இலங்கை, பூட்டான், நேபாளம், வங்கதேசம், மியான்மர், தாய்லாந்து, வியட்நாம், கம்போடியா, லாவோஸ், சீனா போன்ற நாடுகளில் காணப்படுகிறது. இவை வெளிப்படையான வனப்பகுதி மற்றும் இலையுதிர் காடுகளில் காணப்படுகின்றன. இவை இந்தியாவில் பொதுவாக திறந்தவெளி சுற்றுச்சூழல்களில் காணப்படுகின்றன. பெரும்பாலும் பறவைகள் இவை 365 மீ (1,198 அடி) மேற்பட்ட உயரத்தில் உள்ள பகுதிகளில் வாழ்கின்றன. கொண்டையுள்ள உழவாரன் மரத்தின் கிளைகளில், ஒரு சிறிய கூடு கட்டி, சமயத்தில் ஒரே ஒரு நீல நிற முட்டை இடுகிறது , ஆண், பெண் பறவைகள் இருபாலரும் அடைகாப்பதை வழக்கமாக கொண்டுள்ளன.

மேற்கோள்
--------

1. ↑  பன்னாட்டு பறவை வாழ்க்கை (2012). "*Hemiprocne coronata*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 26 November 2013 அன்று பார்க்கப்பட்டது.

| உயிரின வகைப்பாட்டுஇனங்காட்டிகள் |
| --- |
| *Hemiprocne coronata* | 
* விக்கித்தரவு: Q950441
* விக்கியினங்கள்: Hemiprocne coronata
* ADW: Hemiprocne\_coronata
* Avibase: 509C8FD492EBA33C
* BirdLife: 22686891
* ஈபேர்டு: cretre1
* EoL: 1048635
* GBIF: 2477443
* iNaturalist: 6535
* IRMNG: 10216974
* ITIS: 555020
* IUCN: 22686891
* Xeno-canto: Hemiprocne-coronata

 |
| *Hirundo coronata* | 
* விக்கித்தரவு: Q109578204
* GBIF: 11302385
* ITIS: 1149469

 |
**பம்பா பாக்யா** (31 அக்டோபர் 1972 –1 செப்டம்பர் 2022) பாக்கியராஜ் என்றும் அழைக்கப்பட்ட) இந்திய பின்னணிப் பாடகரும் இசைக்கலைஞரும் ஆவார். இவர் முக்கியமாக இசையமைப்பாளர் ஏ. ஆர். ரகுமானின் இசையமைப்பில் பல படங்களில் பின்னணி பாடினார். பிரபல தென்னாப்பிரிக்க இசைக்கலைஞர் பம்பாவைப் போலவே தனக்காகவும் பாடல்களைப் பாடுமாறு ஏ. ஆர். ரகுமான் கேட்டுக் கொண்டதை அடுத்து இவர் பம்பா பாக்யா என்ற பெயரைப் பெற்றார். பின்னர் அந்தப் பெயர் மேடைப் பெயராகவும், இவருடைய அடையாளமாகவும் மாறியது. இவர் தனது தனித்துவமான குரலுக்காக நன்கு அறியப்பட்டவர்.

தொழில்
------

பாக்யா ஷங்கரின் இயக்கத்தில் 2.0 திரைப்படத்தில் புல்லினங்கால் என்ற பாடலில் பின்னணிப் பாடகராக அறிமுகமானவர். இப்பாடல் உடனடி வெற்றி பெற்றதுடன் தரவரிசைப் பட்டியலில் இடம்பிடித்தது. திரையுலகில் பாடுவதற்கு முன்பு, இவர் பெரும்பாலும் பக்திப் பாடல்களைப் பாடினார்.  இவரது அகால மறைவிற்கு முன், மணிரத்னத்தின் வரலாற்று நாடகப் படமான பொன்னியின் செல்வன் 1 திரைப்படத்தில் பின்னணி பாடினார்.

மறைவு
-----

பாக்யா 2022 செப்டம்பர் 1 அன்று தனது 49 வயதில் மாரடைப்பு காரணமாக இறந்தார். இவர் கடுமையான நெஞ்சுவலி இருப்பதாக கூறியிருந்ததை அடுத்து சென்னையில் உள்ள மருத்துவமனையில் அனுமதிக்கப்பட்டிருந்தார்.

பாடிய பாடல்கள்
--------------

| ஆண்டு | பாடல் | திரைப்படம் | மொழி | இசையமைப்பாளர் |
| --- | --- | --- | --- | --- |
| 2018 | *புல்லினங்கால்* | *2.0* | தமிழ் | ஏ. ஆர். ரகுமான் |
| *சிம்டாங்காரன்* | *சர்கார்* | ஏ. ஆர். ரகுமான் |
| 2018 | *டிங்கு டாங்கு* | *சர்வம் தாளமயம்* | ஏ. ஆர். ரகுமான் |
| 2019 | *காலமே காலமே* | *பிகில்* | ஏ. ஆர். ரகுமான் |
|  | *ராட்டி* | தனிப்பாடல் | சந்தோஷ் தயாநிதி |
| 2022 | *பொன்னி நதி* | *பொன்னியின் செல்வன் 1* | ஏ. ஆர். ரகுமான் |

மேற்கோள்கள்
-----------

1. ↑  "Bamba Bakya Biography, Wikipedia, Age, Family, Cause of Death, Children, Networth, Nationaliy" (in en-US). 2022-09-02. .
2. 1 2  "Bamba Bakya who sang opening lines of 'Ponni Nadhi' from 'Ponniyin Selvan' passes away". .
3. 1 2  Bureau, The Hindu (2022-09-02). "Singer Bamba Bakya passes away at 49" (in en-IN). *The Hindu*. .
4. ↑  "'Simtaangaran' singer Bamba Bakya passes away, he was 49" (in en). 2022-09-02. .
5. ↑  "Singer Bamba Bakya, known for songs Pullinangal and Simtaangaran, dies at 49" (in en). 2022-09-02. .
6. ↑  "பிரபல திரைப்பட பாடகர் பம்பா பாக்யா காலமானார்" (in ta). .
**மெண்டெலியப் பிழை** என்பது, உயிரின மரபியல் ஆய்வில், ஒரு தனி உயிரியில் நிலவும் தன் பெற்றோரில் இருந்து மெண்டெலிய மரபுப்பேறாகப் பெறப்படாத மாற்றுருவை அல்லது மரபன் தனிமத்தைக் குறிக்கிறது. குறிப்பிட்ட மரபனின் ஒத்த தோற்றவகைமைகளின் உறவுடைய தனி உயிரிகளின் இனப்பெருக்கம்வழிப் பெறும் பண்புகளே மரபுப்பேறு என வரையறுக்கப்படுகிறது. மெண்டெலியப் பிழை பெற்றோர்களின் மரபன் ஆய்வால் வரையறுக்கப்பட்ட மரபுப்பேற்றுக் கட்டமைப்பு சரியில்லை என்பதைச் சுட்டுகிறது. அதாவது இது தனி உயிரிக்குரிய ஒரு பெற்றோரின் தகவல் சரியாக அமையவில்லை என்பதையே சுட்டுகிறது.

மெண்டெலியப் பிழைகள் தோற்றவகைமைப் பிழைகளாக அமையலாம். அதாவது தவறுதலாகச் சுட்டப்படும் பெற்றோர் இணைப் பிழைகளாக இருக்கலாம். அல்லது சடுதிமாற்றத்தால் ஏற்பட்ட பிழைகளாகவும் இருக்கலாம். தனி உயிரியில் அதன் பெற்றோரின் அனைத்துவகைத் தோற்றவகைமைச் சேர்மானங்களோடும் பொருந்திவராத ஓர் இயல்பு நிலவுவதை மெண்டெலியப் பிழை நிறுவுகிறது. இவ்வகைத் தீர்மானிப்புக்கு கால்வழியைச் சரிபார்க்கவேண்டும். என்றாலும் கால்வழிக்கும் தோற்றவகைமைக்கும் உள்ள முரண்பாடு நிறுவல் ஒரு NP-முழுமை சிக்கல் ஆகும். 
இந்த வரையறையோடு பொருந்தாத மரபியல் பொருந்தாமைகள் மெண்டெலியஞ்சாராத பிழைகள் எனப்படும்.

இந்தப் பிழைகளைக் கண்டுபிடிக்க புள்ளியியல் ஆய்வுமுறை பயன்படுகிறது. தனி உயிரியுடன் இணைந்த குறிப்பிட்ட நோய்மரபனைக் கண்டறிய இது உதவுகிறது. மரபன்களால் உருவாகும் இவ்வகை மாந்தரின நோய்கட்கு எடுத்துகாட்டாக ஃஅண்டிங்டன் நோய் அல்லது மார்ஃபன் நோய்த்தொகையைக் கூறலாம்.

மேலும் காண்க
------------

* கிரிகோர் மெண்டெல்
* ஒற்றை நியூக்கிளியோட்டைடு பல்லுருவத்தோற்றவகைமை (SNP genotyping)

அடிக்குறிப்புகள்
----------------

1. ↑  "Mendelian error detection in complex pedigree using weighted constraint satisfaction techniques". 209.85.165.104.. பார்த்த நாள்: 2008-07-13.
2. ↑  "Statistical Genetics Analysis". bioinf.wehi.edu.au.. பார்த்த நாள்: 2008-07-13.

* சமனிலையான கட்டுபாட்டு நிறைவு நுட்பத்தைப் பயன்படுத்திச் சிக்கலான கால்வழியில் மெண்டெலியப் பிழைகாணல்
**இலத்திகா பிரதான்** (*Latika Pradhan*) ஒர் இந்திய அரசியல்வாதி ஆவார். இவர் பிஜு ஜனதா தளத்தின் உறுப்பினராக கபிசூரியாநகரில் இருந்து ஒடிசா சட்டமன்றத்திற்குத் தேர்ந்தெடுக்கப்பட்டார்.

பிறப்பு மற்றும் வாழ்க்கை
------------------------

இலத்திகா பிரதான் 1975 ஆம் ஆண்டு ஏப்ரல் 25 ஆம் நாள் பிறந்தார். இவரது தந்தையின் பெயர் நித்யானந்த பிரதான் ஆகும். இவரது கணவர் பெயர் சக்திபிரசாத் பிரதான். இலத்திகா முதலில் இளங்கலை அறிவியல் பட்டமும் பின்னர் சட்டத்துறையில் பட்டப்படிப்பும் பயின்றார்.

அரசியல் வாழ்க்கை
----------------

இலத்திகா பிரதான் பிஜு ஜனதா கட்சியின் உறுப்பினராக ஒடிசா அரசியலில் தீவிரமாக உள்ளார். 2019 ஆம் ஆண்டு ஒடிசா சட்டப் பேரவைத் தேர்தலில், கவிசூரியா நகர சட்டப் பேரவைத் தொகுதியில் பிஜு ஜனதா கட்சியின் வேட்பாளராக இலத்திகா போட்டியிட்டார். இவர் இந்தத் தேர்தலில் வெற்றி பெற்று 16வது ஒடிசா சட்டப் பேரவைக்குத் தேர்ந்தெடுக்கப்பட்டார். 2019-ஆம் ஆண்டு முதல் இந்த சட்டப் பேரவையில் பணியாற்றி வருகிறார்.

குறிப்புகள்
-----------

1. ↑  Hrusikesh Mohanty (6 April 2019). "In Ganjam and Gajapati, family is where loyalty lies". தி டைம்ஸ் ஆஃப் இந்தியா. .
2. ↑  "Kabisuryangar". News18. .
3. ↑  "Odisha CM Naveen Patnaik rejigs women wing of BJD". The New Indian Express. 28 June 2021. .
4. ↑  "page error". .
**இரத்தின் தத்தா** (*Rathin Datta*)(1931 - 27 சனவரி 2020) திரிபுராவைச் சேர்ந்த இந்திய மருத்துவர். இவர் பத்மசிறீ மற்றும் விடுதலைப் போரின் நண்பர்கள் கௌரவத்தைப் பெற்றவர்.

வாழ்க்கை
--------

தத்தா 1931ஆம் ஆண்டு அசாமில் உள்ள மங்கல்தோயில் பிறந்தார். பள்ளிப் படிப்பினை சில்லாங்கில் முடித்தார். பின்னர், திப்ருகாரில் உள்ள அசாம் மருத்துவக் கல்லூரியில் பட்டப்படிப்பை முடித்தார். பின்னர் இவர் பிதான் சந்திர ராயின் கீழ் பயிற்சி பெற்றார். அரச அறுவையிலாளர் கல்லூரியில் உதவித்தொகையுடன் கூடிய கல்வி கற்க இலண்டன் சென்றார்

மருத்துவ பணி
------------

இலண்டனில் பயிற்சியினை முடித்து, இந்தியா திரும்பிய தத்தா, அறுபதுகளின் பிற்பகுதியில் திரிபுரா சுகாதார பணியில் சேர்ந்தார். வங்காளதேச விடுதலைப் போரின் போது வங்காளதேச விடுதலைப் போராளிகளுக்கும் இந்திய வீரர்களுக்கும் சிகிச்சை அளித்தார். இவர் 1971-ல் பல உயிர்களைக் காப்பாற்றினார். இவர் 1992-ல் திரிபுரா சுகாதார சேவைகளின் இயக்குநராகவும் சிறப்பு செயலாளராகவும் பணியாற்றினார்.

மருத்துவத்தில் தத்தா செய்த பங்களிப்பிற்காக 1992-ல் பத்மசிறீ விருது இவருக்கு வழங்கப்பட்டது. திரிபுராவிலிருந்து பத்மசிறீ விருது பெற்ற இரண்டாவது நபர் இவர். வங்காளதேச விடுதலைப் போரில் இவர் ஆற்றிய பங்களிப்பிற்காக 2012-ல் விடுதலைப் போரின் நண்பர்கள் விருது பெற்றார்.

இறப்பு
------

தத்தா 27 சனவரி 2020 அன்று தனது 88ஆவது வயதில் கொல்கத்தாவில் உள்ள தனது சொந்த வீட்டில் காலமானார்.

மேற்கோள்கள்
-----------

1. 1 2 3 4  "Rathin Datta, who saved lives in Bangladesh Liberation War, dies". 27 January 2020. .
2. 1 2  "Tripura doctor honoured in India, Bangladesh for his role in 1971 war, dies". 28 January 2020. .
3. 1 2 3  "Padma Shri Dr Rathin Datta, known for his service during 1971 Indo-Pak War, passes away". 27 January 2020. .
4. ↑  "Doctor Rathin Datta who saved many lives in Bangladesh liberation war, dead". 28 January 2020. .
5. ↑  "Padma Awards Directory (1954–2014)" (PDF). Ministry of Home Affairs (India). 21 May 2014. 22 March 2016 அன்று பார்க்கப்பட்டது.
6. ↑  "Tripura’s legendary surgeon Dr Rathin Datta passes away". 28 January 2020. .
7. ↑  "যা লেখা আছে সম্মাননাপত্রে" (in bn). *Kaler Kantho*. 28 March 2012. .
8. ↑  "‘মুক্তিযুদ্ধের বন্ধু’ প্রয়াত" (in bn). 28 January 2020. .